钦定古今图书集成/理学汇编/学行典/第189卷 > 曹万言
## 钦定古今图书集成/理学汇编/学行典/第189卷 > 曹万言

按《吴江县志》：“曹万言，字词，峡庉村人。生三月，母吕氏
患痢而亡。及长，痛不识母，寝食涕流。母忌日，必竟日
悲号不食。一日，见邻儿亦患痢，腹痛啼不止，万言因
感念母患痛，苦必如是，遂大恸，呕血顿绝。祖母蒋抱
持不舍，忽一丐者来视之，笑曰：‘老夫人毋用伤悲，须
我两口水足矣’。急索水噀之，果甦，丐者忽不见。后蒋”
年一百一岁而没。万言以孝行闻，赠右宣教郎。